Navnet Ankenes kommer fra gammel «Anki» som var et vanlig kallenavn for Arnkjell. For å skille tettstedet fra kommunen Ankenes, ble endelsen - lagt til navnet. I dag er Ankenes en del av Narvik kommune samtidig som at loven om at et kommunesenter ikke kan hete det samme som kommunen, er borte. Derfor har det vært i lengre tid jobbet med å tilbakeføre det gamle navnet på tettstedet, Ankenes. I praksis var det i lang tid kun Posten som brukte Ankenesstrand, mens Statens vegvesen valgte å skilte tettstedet med Ankenes. I 2011 gjorde Narvik kommune et vedtak om å endre stedsnavnet fra Ankenesstrand til Ankenes. I ettertid fattet også Posten vedtak om å endre poststedsnavnet til Ankenes.